**Fra:** Finn Gjerull Rygh <fgr@osloeconomics.no>
**Sendt:** tirsdag 4. mai 2021 20:44
**Til:** Kirsten Toft <Kirsten.Toft@alstahaug.kommune.no>; Espen Isaksen <espen@mon.no>
**Emne:** mulig oppdrag: Tomtevurdering

Hei Kirsten og Espen!

Følgende er en beskrivelse av mulig oppdrag for dere, som jeg mener er i tråd med det vi snakket om på møtet før i dag. Suppler gjerne ved behov, eller foreslå endringer.

Oslo Economics skal gjennomgå Swecos tomtevurderingsrapport. Oslo Economics skal belyse hvorvidt vurderingskriteriene Sweco har benyttet er egnede, og vektet på en hensiktsmessig måte (herunder bruk av må-krav vs bør-krav), sett i lys av beslutninger i helseforetaket og regionale og nasjonale politiske målsetninger. I den grad Oslo Economics finner at det kunne ha vært benyttet andre vurderingskriterier, eller kriteriene kunne vært vektet på en annen måte, skal det redegjøres for hvilke utslag det i så fall ville gitt på rangeringen av de aktuelle tomtene.

Mulige vurderingskriterier som kunne ha inngått i større grad i Swecos analyse (listen er ikke uttømmende): Nærhet for befolkningen i hele helseforetaket, tilgjengelighet for arbeidsmarkedet både i Mosjøen og Sandnessjøen, og for ansatte som i dag arbeider ved sykehusene både i Mosjøen og Sandnessjøen, økonomiske konsekvenser knyttet til virksomhetsinnhold i sykehus og DMS.

Mulige vurderingskriterier som man kan diskutere om er vektlagt for tungt i Swecos analyse (listen er ikke uttømmende):: Statens krav til lokalisering (som ikke er bindende for helseforetak), og avledede krav (sentrumsnærhet og lignende).

Oppdragsgiver bidrar med innspill til mulige vurderingskriterier med henvisning til dokumentasjon som underbygger et slikt kriterium.

Oslo Economics’ vurderinger skal fremkomme i en kortfattet rapport som redegjør for arbeidet og konklusjonene. Oslo Economics utarbeider en første versjon av rapporten til onsdag 12/5. Oppdragsgiver gir tilbakemeldinger til denne fredag 14/5. Oslo Economics leverer endelig rapport ved utløpet av dagen 18/5, slik at rapporten kan distribueres til kommunene.

Vi antar at det vil være nødvendig med to personer som arbeider med denne rapporten, totalt i om lag 120 timer. Med en timekostnad på 1 600 kroner + mva utgjør dette en kostnad på 192 000 kroner + mva. Finn Gjerull Rygh vil lede arbeidet.

Vennlig hilsen

Finn

Finn Gjerull Rygh

Director, Oslo Economics

Tlf: 928 28 616